ПРОТОКОЛ № 39
от заседание на Комисия по правни въпроси 
на Висшия съдебен съвет, проведено на 7 октомври 2013 г.

Днес, 7 октомври 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
						КАРОЛИНА НЕДЕЛЧЕВА 
						НЕЗАБРАВКА СТОЕВА
														
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:

- Извлечение от протокол № 32/25.09.2013 г. на Комисия „Международна дейност” относно становище на дирекция „Международна дейност” по повод писмо от Министерство на външните работи за участие на граждански специалисти в мисии на НАТО.
- Писмо от Омбудсмана на РБългария относно сигнали и жалби на граждани във връзка със съобщаването на съдебни актове на страните.
- Писмо от Върховен касационен съд – Наказателна колегия с копие от разпореждане на Павлина Панова – зам. председател на ВКС и председател на НК относно пренасрочване разглеждането на тълкувателно дело № 4/2013 г. по описа на ОСНК.
- Извлечение от протокол № 38/02.10.2013 г. на Комисия „Бюджет и финанси” относно определяне на допълнително възнаграждение за научна степен „доктор” или „доктор на науките”.
- Извлечение от протокол № 38/03.10.2013 г. на ВСС относно подобряване взаимодействието между Комисията по предложенията и атестирането и останалите комисии на ВСС.
- Докладна записка от Главния секретар на ВСС относно назначаване на съдебен служител участвал в обявена конкурсна процедура.

Д Н Е В Е Н   Р Е Д:

1. ОТНОСНО: Извлечение от протокол № 38/02.10.2013 г. на Комисия „Бюджет и финанси” относно заплащане на трудово възнаграждение на магистрати, командировани в НИП като постоянни преподаватели, съгласно чл. 262, ал. 3 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Комисия „Бюджет и финанси” да инициира съвместно заседание с Комисия по правни въпроси за преразглеждане на решението на Висшия съдебен съвет по протокол № 10/04.03.2009 г.

2. ОТНОСНО: Извлечение от протокол № 33/02.10.2013 г. на Комисия „Международна дейност” относно писмо на Министерство на правосъдието и Въпросник /Схема за оценяване на съдебните системи – цикъл 2012-2014 г./ от Европейската комисия за ефективност на правосъдието /cepej/, Съвет на Европа във връзка с Оценка на европейските съдебни системи, за отговори в срок до 14.10.2013 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на Мартин Величков – старши  експерт-юрисконсулт да предложи проект на отговори по Въпросника, които да внесе на заседание на Комисията по правни въпроси на 14.10.2013 г. за приемане.

3. ОТНОСНО: Становище на Румен Боев - член на ВСС относно проект на Правилник за изменение и допълнение на Правилника за прилагане на ЗИНЗС. /решение на КПВ по протокол № 36/16.09.2013 г./

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение становището на Румен Боев - член на ВСС относно проект на Правилник за изменение и допълнение на Правилника за прилагане на ЗИНЗС.
3.2. Приема без забележки проекта на Правилник за изменение и допълнение на Правилника за прилагане на ЗИНЗС.
3.3. Решението по т. 3.2. да се изпрати на Министерство на правосъдието, Главна дирекция „Изпълнение на наказанията”, по компетентност.

4. ОТНОСНО: Утвърждаване на Конспекти за конкурсни изпити при първоначално назначаване на магистрати по наказателноправни, гражданскоправни и административноправни науки. /решение на КПВ по протокол № 37/23.09.2013 г./

КОМИСИЯТА ПО ПРАВНИ ВЪПРОСИ
Р Е Ш И:

4.1. Предлага на ВСС да утвърди Конспект за конкурсни изпити при първоначално назначаване на магистрати по наказателноправни науки.
4.2. Предлага на ВСС да утвърди Конспект за конкурсни изпити при първоначално назначаване на магистрати по гражданскоправни науки.
4.3. ОТЛАГА приемането на Конспект за конкурсни изпити при първоначално назначаване на магистрати по административноправни науки за следващо заседание на комисията.

5. ОТНОСНО: Проект на Закон за изменение и допълнение на Закона за защита на лица, застрашени във връзка с наказателно производство. /решение на КПВ по протокол № 37/23.09.2013 г./.

КОМИСИЯТА ПО ПРАВНИ ВЪПРОСИ
Р Е Ш И:

5.1. Проектът на Закон за изменение и допълнение на Закона за защита на лица, застрашени във връзка с наказателно производство да бъде обсъден на работното заседание на 09.10.2013 г.

ДОПЪЛНИТЕЛНИ ТОЧКИ:

6. ОТНОСНО: Извлечение от протокол № 32/25.09.2013 г. на Комисия „Международна дейност” относно становище на дирекция „Международна дейност” по повод писмо от Министерство на външните работи за участие на граждански специалисти в мисии на НАТО.

КОМИСИЯТА ПО ПРАВНИ ВЪПРОСИ
Р Е Ш И:
6.1. Приема за сведение становището на дирекция „Международна дейност” по повод писмо от Министерство на външните работи за участие на граждански специалисти в мисии на НАТО.
6.2. Възлага на представителя на ВСС в междуведомствената работна група – Саша Харитонова при участието в работата на същата да съобрази становището на дирекция „Международна дейност”, както и да докладва на Комисията за всички последващи предложения от участниците в нея.

7. ОТНОСНО: Писмо от Омбудсмана на РБългария относно сигнали и жалби на граждани във връзка със съобщаването на съдебни актове на страните.

КОМИСИЯТА ПО ПРАВНИ ВЪПРОСИ
Р Е Ш И:

7.1. Копие от писмото на Омбудсмана на РБългария да се изпрати на председателите на Върховен касационен съд, Върховен административен съд и на председателите на Апелативните съдилища, с молба за становище в едноседмичен срок.

8. ОТНОСНО: Писмо от Върховен касационен съд – Наказателна колегия с копие от разпореждане на Павлина Панова – зам. председател на ВКС и председател на НК относно пренасрочване разглеждането на тълкувателно дело № 4/2013 г. по описа на ОСНК.

КОМИСИЯТА ПО ПРАВНИ ВЪПРОСИ
Р Е Ш И:

8.1. Становището на г-жа Юлиана Колева да се предостави на членовете на Комисията за запознаване.

9. ОТНОСНО: Извлечение от протокол № 38/02.10.2013 г. на Комисия „Бюджет и финанси” относно определяне на допълнително възнаграждение за научна степен „доктор” или „доктор на науките”.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение извлечението от протокол № 38/02.10.2013 г. на Комисия „Бюджет и финанси” относно определяне на допълнително възнаграждение за научна степен „доктор” или „доктор на науките”.

10. ОТНОСНО: Извлечение от протокол № 38/03.10.2013 г. на ВСС относно подобряване взаимодействието между Комисията по предложенията и атестирането и останалите комисии на ВСС.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение извлечението от протокол № 38/03.10.2013 г. на ВСС относно подобряване взаимодействието между Комисията по предложенията и атестирането и останалите комисии на ВСС.

11. ОТНОСНО: Докладна записка от Главния секретар на ВСС относно назначаване на съдебен служител участвал в обявена конкурсна процедура.

	КОМИСИЯТА ПО ПРАВНИ ВЪПРОСИ
Р Е Ш И:

	11.1. Назначаването на съдебния служител трябва да бъде по реда на чл. 89 и следващите от КТ, тъй като е налице проведена и приключила конкурсна процедура.

09.10.2013 г. 		                      ПРЕДСЕДАТЕЛ
НА КОМИСИЯТА:		     /п/
                       ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева